Blaze7451/Wiki-th-20250601 huggingface dataset:
เส้นขนานที่ 50 องศาใต้

เส้นขนานที่ 50 องศาใต้ คือวงกลมละติจูดที่ 50 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก มหาสมุทรอินเดีย มหาสมุทรแปซิฟิก และทวีปอเมริกาใต้
ที่ละติจูดนี้ ดวงอาทิตย์จะมองเห็นได้เป็นเวลา 16 ชั่วโมง 22 นาที ในระหว่างครีษมายัน และ 8 ชั่วโมง 4 นาที ในระหว่างเหมายัน ซึ่งดวงอาทิตย์ทำมุมกับขอบฟ้า 63.83 องศาในวันที่ 21 ธันวาคม และ 16.17 องศาในวันที่ 21 มิถุนายน

**รอบโลก**
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 50° ใต้ลากผ่านพื้นที่ดังนี้: 

**ดูเพิ่ม**
 เส้นขนานที่ 49 องศาใต้- เส้นขนานที่ 51 องศาใต้
หมวดหมู่:เส้นละติจูด
พระยาอัชราชทรงสิริ (แม้น อรุณลักษณ์)

มหาอำมาตย์ตรี พระยาอัชราชทรงสิริ (แม้น อรุณลักษณ์) (12 สิงหาคม พ.ศ. 2423 - 7 มิถุนายน พ.ศ. 2507) อดีตรัฐมนตรีว่าการกระทรวงเกษตราธิการ อดีตอธิบดีกรมต่างๆ อาทิ เช่น อธิบดีกรมที่ดินและโลหะกิจ เป็นต้น อดีตนายกสภามหาวิทยาลัยเกษตรศาสตร์

**ประวัติ**
พระยาอัชราชทรงสิริ เกิดเมื่อวันที่ 12 สิงหาคม พ.ศ. 2423 เป็นบุตรหลวงเทพภักดี (หรุ่น) และนางเทพภักดี (เชย) เกิดที่บางลำภูล่าง อำเภอคลองสาน จังหวัดธนบุรี

**การศึกษา**
ในด้านการศึกษา สอบไล่ภาษาบาลีได้ชั้นนักเรียนตรีพิเศษของมหามกุฎราชวิทยาลัย สอบไล่ภาษาไทยได้ประโยคหนึ่งจากวัดประยูรวงษ์ สอบไล่ภาษาอังกฤษได้ชั้น 4 จากโรงเรียนอัสสัมชัญและสำเร็จการศึกษาวิชากฎหมายได้เป็นเนติบัณฑิต

**การเข้ารับราชการ**
พระยาอัชราชทรงสิริ เริ่มเข้ารับราชการที่กองหมาย กระทรวงยุติธรรม พ.ศ. 2446 เนื่องจากเป็นผู้มีผลงาน มีความซื่อสัตย์ ขยันหมั่นเพียร จึงได้เลื่อนตำแหน่งในหน้าที่ราชการตามลำดับ คือเป็นผู้พิพากษาศาลต่างประเทศนครเชียงใหม่ (พ.ศ. 2446) ทำการแทนอธิบดีผู้พิพากษาศาลมณฑลพายัพ 6 เดือน (พ.ศ. 2450) ผู้พิพากษาศาลต่างประเทศที่กรุงเทพมหานคร (พ.ศ. 2453) อธิบดีผู้พิพากษาศาลมณฑลชุมพร (พ.ศ. 2454) อธิบดีผู้พิพากษาศาลมณฑลสุราษฎร์ (พ.ศ. 2458) อธิบดีผู้พิพากษาศาลมณฑลภูเก็ต (พ.ศ. 2461) ผู้พิพากษาศาลอุทธรณ์กรุงเทพมหานคร (พ.ศ. 2469) อธิบดีผู้พิพากษาศาลแพ่ง (พ.ศ. 2471) และได้รับโปรดเกล้าฯ ให้เป็นอธิบดีกรมที่ดินและโลหะกิจ (พ.ศ. 2476 - 2479) 

**ตำแหน่งเป็นพิเศษ**
พ.ศ. 2481 ได้รับแต่งตั้งเป็นผู้อำนวยการสำนักงานทรัพย์สินส่วนพระมหากษัตริย์
พ.ศ. 2482 - 2489 เป็นที่ปรึกษากฎหมายและกรรมการของสำนักงานสลากกินแบ่งรัฐบาล
วันที่ 5 พฤษภาคม พ.ศ. 2493 เป็นผู้ทูลเกล้าฯ ถวายน้ำอภิเษกแด่พระบาทสมเด็จพระเจ้าอยู่หัวภูมิพลอดุลยเดช ในพระราชพิธีบรมราชาภิเษก

**ตำแหน่งทางการเมือง**
ในวันที่ 2 กุมภาพันธ์ พ.ศ. 2489 ถึงวันที่ 18 มีนาคม พ.ศ. 2489 ได้รับโปรดเกล้าฯ แต่งตั้งให้เป็นรัฐมนตรีว่าการกระทรวงเกษตราธิการ ในคณะรัฐมนตรีชุดที่ 14 อันมีนายควง อภัยวงศ์ เป็นนายกรัฐมนตรี โดยตำแหน่งจึงเป็นนายกสภามหาวิทยาลัยเกษตรศาสตร์ คนที่ 4
ในวันที่ 18 พฤศจิกายน พ.ศ. 2490 ถึงวันที่ 29 พฤศจิกายน พ.ศ. 2494 ได้รับแต่งตั้งเป็นสมาชิกวุฒิสภา
วันที่ 15 มิถุนายน พ.ศ. 2492 ถึงวันที่ 29 พฤศจิกายน พ.ศ. 2494 เป็นรองประธานวุฒิสภา
พระยาอัชราชทรงสิริ เป็นผู้ทำคุณประโยชน์ให้แก่บ้านเมืองทั้งกระทรวงยุติธรรมและกระทรวงเกษตราธิการ เป็นผู้มีความรู้ ความสามารถยิ่ง ได้รับความไว้วางใจและรับผิดชอบงานตั้งแต่อายุยังน้อย เป็นผู้ใฝ่รู้ใฝ่ศึกษาด้วยตนเองอยู่เสมอ ดังที่พระยามานวราชเสวี ได้เขียนประวัติพระยาอัชราชทรงสิริไว้ในหนังสืองานพระราชทานเพลิงศพ ความตอนหนึ่งว่า

**ชีวิตส่วนตัว**
พระยาอัชราชทรงสิริ ได้สมรสกับนางสาวยวงวัตุยาฯ (นางพินิจการโกศล) มีธิดา 1 คน และสมรสกับคุณหญิงทองดี อัชราชทรงศิริ มีบุตร-ธิดา 9 คน มีชาย 3 คน หญิง 6 คน รวม 10 คน

**ถึงแก่อนิจกรรม**
พระยาอัชราชทรงสิริได้ถึงแก่อนิจกรรมเมื่อวันที่ 7 มิถุนายน พ.ศ. 2507 สิริอายุได้ 83 ปี 9 เดือน 25 วัน

**เครื่องราชอิสริยาภรณ์**

**อ้างอิง**
2507
หมวดหมู่:รัฐมนตรีว่าการกระทรวงเกษตรและสหกรณ์ไทย
หมวดหมู่:นายกสภามหาวิทยาลัยเกษตรศาสตร์
หมวดหมู่:อธิบดีกรมที่ดิน
หมวดหมู่:บุคคลจากมหาวิทยาลัยมหามกุฏราชวิทยาลัย
หมวดหมู่:บุคคลจากโรงเรียนอัสสัมชัญ
หมวดหมู่:สมาชิกวุฒิสภาไทยแบบแต่งตั้ง
หมวดหมู่:รองประธานวุฒิสภาไทย
หมวดหมู่:สมาชิกกองเสือป่า
หมวดหมู่:บุคคลจากเขตคลองสาน
ยศทหารกองกำลังป้องกันตนเองญี่ปุ่น

ตารางแสดงยศทหารและเครื่องหมายของสมาชิกชั้นสัญญาบัตรของกองกำลังป้องกันตนเองญี่ปุ่น
กองกำลังป้องกันตนเองญี่ปุ่นมีตำแหน่งอัตราพลเอกอยู่จำนวนสี่ตำแหน่ง ได้แก่ เสนาธิการทหารญี่ปุ่น (統合幕僚長), เสนาธิการทหารบก (陸上幕僚長), เสนาธิการทหารเรือ (海上幕僚長) และเสนาธิการทหารอากาศ (航空幕僚長)
ยศนายดาบของแต่ละกองกำลังเป็นยศสำหรับผู้ดำรงตำแหน่ง นายทหารประทวนสูงสุดประจำเสนาธิการทหารญี่ปุ่น (統幕最先任) และหัวหน้านายทหารประทวนของหน่วยทหารขนาดใหญ่ โดยได้รับการปฏิบัติในฐานะนายทหารสัญญาบัตร

**กองกำลังป้องกันตนเองทางบก (ริกุโจจิเอไต)**

**กองกำลังป้องกันตนเองทางทะเล (ไคโจจิเอไต)**

**กองกำลังป้องกันตนเองทางอากาศ (โคกูจิเอไต)**

**อ้างอิง**
ญ
หมวดหมู่:ยศทหารญี่ปุ่น
หมวดหมู่:กองกำลังป้องกันตนเองญี่ปุ่น
ไทเกอร์ ชรอฟฟ์

ไช เฮมแมนต์ ชรอฟฟ์ (जय हेमन्त श्रॉफ़; Jai Hemant Shroff; เกิด 2 มีนาคม ค.ศ. 1990) เป็นนักแสดงชาวอินเดียที่ทำงานด้านอุตสาหกรรมภาพยนตร์ภาษาฮินดี ชรอฟฟ์เป็นลูกชายของนักแสดง แจ็กกี ชรอฟฟ์ และโปรดิวเซอร์ อายยีชา ชรอฟฟ์ เขาเริ่มงานแสดงครั้งแรกด้วยการรับบทนำในภาพยนตร์แอ็กชันคอเมดีเรื่อง Heropanti (2014) ซึ่งทำให้เขาได้รับการเสนอชื่อเข้าชิงรางวัลฟิล์มแฟร์อวอร์ดในสาขาการเปิดตัวดาราชายยอดเยี่ยม เขายังได้แสดงภาพยนตร์เรื่อง Baaghi (2016) ซึ่งทำรายได้ทั่วโลกกว่า 1 พันล้าน (15 ล้านดอลลาร์สหรัฐ) และได้แสดงภาพยนตร์ซูเปอร์ฮีโรเรื่อง A Flying Jatt (2016) ร่วมกับแจ็กเกอลีน เฟอร์นันเดส และนาธาน โจนส์

**ผลงานการแสดง**

**ภาพยนตร์**

**มิวสิกวิดีโอ**

**อ้างอิง**

**แหล่งข้อมูลอื่น**
5899377
หมวดหมู่:บุคคลที่เกิดในปี พ.ศ. 2533
หมวดหมู่:บุคคลที่ยังมีชีวิตอยู่
หมวดหมู่:บุคคลจากมุมไบ
หมวดหมู่:นักแสดงชายชาวอินเดีย
หมวดหมู่:ชาวคุชราต
หมวดหมู่:ชาวเบงกอล
หมวดหมู่:ชาวอินเดียเชื้อสายเบลเยียม
หมวดหมู่:ชาวอินเดียเชื้อสายเตอร์กิก
ฟาโรห์โซนเบฟ

เมอิบทาวี เซเคมคาเร อเมนเอมฮัต โซนเบฟ (หรือ อเมนเอมฮัต โซนเบฟ) เป็นฟาโรห์แห่งอียิปต์โบราณจากราชวงศ์ที่สิบสามในสมัยช่วงระหว่างกลางที่สอง ตามที่นักไอยคุปต์วิทยา คิม รีฮอล์ต, เยอร์เกน ฟอน เบ็คเคอราท และดาร์เรล เบเกอร์ กล่าวคือ พระองค์เป็นฟาโรห์พระองค์ที่สองแห่งราชวงศ์ ซึ่งทรงครองราชย์ตั้งแต่ 1800 ถึง 1796 ปีก่อนคริสตกาล

**การระบุตัวตน**
มีการถกเถียงกันระหว่างนักอียิปต์วิทยาว่า ฟาโรห์เซเคมคาเร โซนเบฟ จะเป็นฟาโรห์พระองค์เดียวกันกับ ฟาโรห์เซเคมคาเร อเมนเอมฮัตที่ 5 ซึ่งเป็นฟาโรห์พระองค์ที่สี่แห่งราชวงศ์ที่สิบสาม หรือไม่ ตามที่แท้จริงฟาโรห์โซนเฟทรงเรียกพระองค์เองว่า "อเมนเอมฮัต โซนเบฟ" ซึ่งนี่อาจจะเป็นพระนามคู่ก็ได้ แต่มันก็สามารถตีความได้ว่า โซนเบฟ พระราชโอรสแห่งอเมนเอมฮัต ซึ่งทั้งรีฮอล์ตและเบเกอร์มองว่าเป็นหลักฐานว่า ฟาโรห์โซนเบฟเป็นพระราชโอรสของฟาโรห์อเมนเอมฮัตที่ 4 และเป็นพระอนุชาของฟาโรห์เซเคมเร คูทาวี โซเบคโฮเทป ซึ่งเป็นผู้สถาปนาราชวงศ์ที่สิบสามขึ้น ดังนั้น พวกเขาจึงมองว่า ฟาโรห์โซนเบฟ และฟาโรห์อเมนเอมฮัตที่ 5 นั้นไม่ได้เป็นผู้ปกครองหรือฟาโรห์พระองค์เดียวกัน ซึ่งเยอร์เกน ฟอน เบ็คเคอราท ก็มีความเห็นไปในทางเดียวกัน รีฮอล์ตและเบเกอร์ได้ตั้งข้อสังเกตเพิ่มเติมว่า รัชสมัยของฟาโรห์โซนเบฟและฟาโรห์อเมนเอมฮัตที่ 5 ถูกแยกออกจากกันโดยการครองราชย์เป็นระยะเวลาสั้น ๆ ของฟาโรห์เนริคาเร ในขณะที่เยอร์เกน ฟอน เบ็คเคอราท เชื่อว่า รัชสมัยของฟาโรห์เซเคมเร คูทาวี พันทเจนิ จะอยู่ระหว่างรัชสมัยของทั้งสองพระองค์ ในมุมตรงกันข้าม เดทเลฟ ฟรานเคอ และสตีเฟน เควิร์ก เชื่อว่า ฟาโรห์โซนเบฟ และฟาโรห์อเมนเอมฮัตที่ 5 นั้นเป็นฟาโรห์พระองค์เดียวกัน และฟรานเคอ และนักวิชาการคนอื่น ๆ จึงถือว่า พระนาม "อเมนเอมฮัต โซนเบฟ" เป็นพระนามคู่ ซึ่งอันที่จริงแล้ว การทรงพระนามซ้ำกันเป็นเรื่องธรรมดาในสมัยอียิปต์โบราณและโดยเฉพาะอย่างยิ่งในช่วงปลายของราชวงศ์ที่สิบสองและตลอดราชวงศ์ที่สิบสามแห่งอียิปต์

**หลักฐานรับรอง**
พระนามของฟาโรห์โซนเบฟปรากฏอยู่ในคอลัมน์ที่ 7 บรรทัดที่ 6 ของบันทึกพระนามกษัตริย์แห่งตูริน ซึ่งได้ปรากฏเป็นพระนาม "เซเคมคาเร อเมนเอมฮัต โซนเบฟ" ถึงแม้ว่าฟาโรห์โซนเบฟจะเป็นฟาโรห์ในช่วงต้นของราชวงศ์ที่สิบสาม ซึ่งมีศูนย์กลางการปกครองอยู่ที่เมืองอิทจ์-ทาวีในภูมิภาคฟัยยูม หลักฐานชั้นต้นร่วมสมัยเพียงชิ้นเดียวของพระองค์มาจากทางใต้ของธีบส์ หลักฐานเหล่านี้รวมถึงตราประทับสคารับที่ไม่ทราบที่มา ตราประทับทรงกระบอกจากการเก็บสะสมของแอมเฮิร์สต์ และขณะนี้อยู่ที่พิพิธภัณฑ์ศิลปะเมโทรโพลิแทนในมหานครนิวยอร์ก และบล็อกจารึกสองชิ้นจากเอล-ท็อด ซึ่งกล่าวถึงพระองค์ด้วยพระนาม เซเคมคาเร บันทึกระดับแม่น้ำไนล์สองบันทึกก็มาจากรัชสมัยของพระองค์เช่นกัน บันทึกหนึ่งมาจากอัสคุตและมีอายุย้อนไปถึงปีที่ 3 แห่งการครองราชย์ของพระองค์ และอีกบันทึกหนึ่งมาจากเซมนาในนิวเบีย ซึ่งมีอายุย้อนไปจนถึงปีที่ 4 บันทึกเพิ่มเติมที่เสียหายอย่างมากจากเซมนาและลงเวลาถึงปีที่ 5 ซึ่งอาจจะเป็นช่วงรัชสมัยของพระองค์เช่นกัน เจ้าของของบันทึกระดับแม่น้ำไนล์เหล่านี้ยังคงเป็นที่สงสัย เนื่องจากปรากฏเพียงพระนาม เซเคมคาเร เท่านั้น ซึ่งอาจจะสื่อถึงฟาโรห์อเมนเอมฮัตที่ 5 ได้เช่นกัน นักไอยคุปต์วิทยาและนักโบราณคดี สจวร์ต ไทสัน สมิธ ซึ่งเป็นผู้ศึกษาบันทึกดังกล่าวในขั้นต้นระบุว่า เป็นฟาโรห์โซนเบฟ แต่ในภายหลังเปลี่ยนความคิดเห็นของเขาและอ้างว่า เป็นฟาโรห์อเมนเอมฮัตที่ 5 แทน

**อ้างอิง**
หมวดหมู่:ฟาโรห์ยุคราชวงศ์ที่สิบสาม
กองทัพสาธารณรัฐมาซิโดเนียเหนือ

กองทัพแห่งสาธารณรัฐมาซิโดเนียเหนือ (Армија на Република Северна Македонија) เป็นกองทัพแห่งประเทศมาซิโดเนียเหนือ กองทัพได้รับการจัดกำลังรบ เตรียมพร้อม และการปฏิบัติการตามรัฐธรรมนูญของสาธารณรัฐในการบรรลุวัตถุประสงค์ปกป้องเอกราชและบูรณภาพของประเทศมาซิโดเนียเหนือ 
กองทัพแบ่งกำลังออกเป็นสองกองทัพ ประกอบด้วยกองกำลังฝ่ายภาคพื้น และกองกำลังทางอากาศ ซึ่งแยกออกเป็นเหล่าทัพและหน่วยงานย่อย กองทัพมีทั้งกำลังพลประจำการและกำลังพลสำรองตั้งแต่ปี พ.ศ. 2548, ทั้งนี้ เพื่อให้กองทัพมีประสิทธิผลตามมาตรฐานทางการของเนโท เมื่อวันที่ 27 มีนาคม พ.ศ. 2563, ประเทศมาซิโดเนียเหนือได้เข้าร่วมเป็นสมาชิกลำดับที่ 30 ของเนโท

**หน่วยงานในองค์กร**
โครงสร้างกองทัพมาซิโดเนีย- กองกำลังทหารบก (MIB) - กองทัพอากาศ- กองกำลังพิเศษ- กองกำลังสนับสนุนลอทิจจิกต์- โรงเรียนนายทหาร

**ภารกิจหลัก**
Macedonian Mi-8 ที่ภารกิจ EUFOR ใน BIH- ISAF- กลุ่ม EUFOR- ภารกิจที่อิรัก- การสนับสนุน KFOR- UNIFIL

**ยุทโธปกรณ์**

**ยานยนต์ทหารกองพลน้อยทหาราบ**
ไฟล์:Macedonian Soldiers in Kabul.jpg|thumb|250px|right|ทหารมาซิโดเนียที่ไคบู

**อากาศยานกองทัพอากาศ**

**ระบบป้องกันภัยทางอากาศกองทัพมาซิโดเนีย**

**ยศกองทัพมาซิโดเนีย**

**อ้างอิง**
หมวดหมู่:ประเทศมาซิโดเนียเหนือ
ฟาโรห์เซเคมคาเร

เซกเคมคาเร อเมเนมเฮตที่ 5 เป็นฟาโรห์แห่งอียิปต์โบราณของราชวงศ์ที่สิบสาม ในยุคช่วงต่อที่สอง ตามที่นักไอย์คุปตวิทยา คิม ริโฮลต์ และ ดาร์เรล เบกเกอร์ พระองค์เป็นฟาโรห์ลำดับที่ 4 ของราชวงศ์ที่สิบสาม ครองราชย์ระหว่าง 1795 ถึง 1793 ปีก่อนคริสต์ศักราช การมีอยู่พระองค์นั้นถูกถกเถึยงจากนักไอยคุปตวิทยากลุ่มเล็ก ๆ ว่า พระองค์อาจจะเป็นคนเดียวกันกับฟาโรห์เซกเคมเร อเมเนมเฮต โซนเบฟ ฟาโรห์ลำดับที่ 2 ของราชวงศ์ที่สิบสาม

**หลักฐานยืนยัน**
ปรากฏพระนามของพระองค์ในคอลัมน์ที่ 7 แถวที่ 7 ในบันทึกพระนามแห่งตูรินที่บันทึกว่าพระองค์ครองราชย์เป็นเวลา 3 ถึง 4 ปี ซึ่งได้รับการยืนยันจากบันทึกพาไพรัสจากลาฮุน ที่กล่าวถึงในปีที่สามของการครองราชย์ของฟาโรห์ เซกเคมเร ซึ่งอาจจะเป็นพระองค์เอง หรือ ฟาโรห์โซนเบฟ
นอกจากนี้พระองค์ยังมีบันทึกสลักหินที่อยู่ในช่วงเดียวกันกับพระชนม์ชีพของพระองค์ รูปสลักหินของพระองค์จากเมืองเอเลพเฟนไทน์ ซึ่งอยู่ที่วิหารแห่งเทพซาเทธ ซึ่งจารึกไว้ว่า
ส่วนศีรษะและแขนของรูปสลักหินของพระองค์ค้นพบในศตวรรษที่ 19 ในวิหารร้างที่สร้างบูชาผู้ปกครองนามว่า เฮกาอิบ ซึ่งอยู่ในพิพิธภัณฑ์ประวัติศาสตร์ศิลปะ ณ กรุงเวียนนา ชิ้นบริเวณส่วนตัวของรูปสลักหินที่มีจารึกไว้ถูกค้นพบในปี ค.ศ. 1932 และในปัจจุบันเก็บรักษาอยู่ที่พิพิธภัณฑ์อัสวาน

**การระบุตัวตน**
มีการถกเถียงกันระหว่างนักไอยคุปต์วิทยาว่า ฟาโรห์เซเคมคาเร อเมนเอมฮัตที่ 5 เป็นฟาโรห์พระองค์เดียวกันกับฟาโรห์เซเคมคาเร โซนเบฟ หรือไม่ ซึ่ง คิม รีฮอล์ต, เยอร์เกน ฟอน แบ็คเคอราท และดาร์เรล เบเกอร์ ได้มองว่าเป็นผู้ปกครองพระองค์ที่ 2 ของราชวงศ์ที่สิบสาม โดยแท้จริงแล้วฟาโรห์โซนเบฟได้ทรงเรียกพระองค์เองว่า "อเมนเอมฮัต โซนเบฟ" ซึ่งรีฮอล์ตโต้แย้งว่าที่ถูกต้องจะต้องเป็น "อเมนเอมฮัต ซา โซนเบฟ" ซึ่งแปลว่า โซนเบฟ พระราชโอรสแห่งอเมนเอมฮัต กล่าวคือ ฟาโรห์โซนเบฟน่าจะเป็นพระราชโอรสของฟาโรห์อเมนเอมฮัตที่ 4 โดยเฉพาะอย่างยิ่ง พวกเขามองว่าฟาโรห์โซนเบฟและฟาโรห์อเมนเอมฮัตที่ 5 เป็นผู้ปกครองที่ไม่ใช่บุคคลพระองค์เดียวกัน รีฮอล์ต และเบเกอร์ได้ตั้งข้อสังเกตเพิ่มเติมว่า รัชสมัยของฟาโรห์โซนเบฟและฟาโรห์อเมนเอมฮัตที่ 5 ได้ถูกคั่นด้วยรัชสมัยของฟาโรห์เนริคาเร ในขณะที่ ฟอน แบ็คเคอราท เชื่อว่า รัชสมัยที่คั่นระหว่างทั้งสองรัชสมัยของฟาโรห์ทั้งพระองค์คือรัชสมัยของฟาโรห์เซเคมเร คูทาวี พันทเจนิ ในทางตรงกันข้าม เดตเลฟ ฟรานเคอ และสเตเฟน เควิร์ก ได้เชื่อว่า "อเมนเอมฮัต" ในพระนามของฟาโรห์โซนเบฟนั้นเป็นส่วนหนึ่งของพระนามของพระองค์และระบุว่าพระองค์เป็นฟาโรห์อเมนเอมฮัตที่ 5 ดังนั้นจึงเห็นว่าฟาโรห์ทั้งสองพระองค์เป็นบุคคลพระองค์เดียวกัน กล่าวอีกนัยหนึ่ง ฟรานเคอและคนอื่น ๆ ถือว่า "อเมนเอมฮัต โซนเบฟ" เป็นพระนามคู่ ซึ่งการตั้งชื่อซ้ำเป็นเรื่องธรรมดาในอียิปต์โบราณและโดยเฉพาะอย่างยิ่งในช่วงปลายราชวงศ์ที่สิบสองและสิบสาม

**อ้างอิง**
หมวดหมู่:ฟาโรห์ยุคราชวงศ์ที่สิบสาม
ฟาโรห์โฮเทปอิบเร

โฮเทปอิบเร เกเมา ซีฮาร์เนดจ์เฮรีเทฟ (หรือ เซโฮเทปอิบเรที่ 1 หรือ เซโฮเทปอิบเรที่ 2 ขึ้นอยู่กับนักวิชาการ) เป็นฟาโรห์แห่งอียิปต์โบราณจากราชวงศ์ที่สิบสามในสมัยช่วงระหว่างกลางที่สอง

**พระราชวงศ์**
พระนามเต็ม "เกเมา ซิฮาร์เนดจ์เฮริเตฟ" มีความหมายว่า "พระราชโอรสแห่งเกเมา, ฮอรัส ผู้ซึ่งทรงถือครองพระราชอำนาจของพระองค์" และมีความเป็นไปได้ว่า พระองค์น่าจะเป็นพระราชโอรสของผู้ปกครองก่อนหน้าพระองค์นามว่า อเมนิ เกเมา และเป็นพระราชนัดดาของฟาโรห์อเมนเอมฮัตที่ 5 และรีฮอล์ตได้เสนอความเห็นเพิ่มเติมว่า พระราชบัลลังก์ของพระองค์ในภายหลังได้ตกแก่ฟาโรห์พระนามว่า อิยูฟนิ ซึ่งอาจจะเป็นพระเชษฐาธิราชหรือพระราชปิตุลาของพระองค์ หลังจากรัชสมัยที่มีระยะเวลาอันสั้นของฟาโรห์อิยูฟนิ พระราชบัลลังก์ก็ตกเป็นของพระราชนัดดาอีกพระองค์หนึ่งของฟาโรห์อเมนเอมฮัตที่ 5 พระนามว่า อเมนิ อันเตฟ อเมนเอมฮัตที่ 6

**หลักฐานรับรอง**
มีการค้นพบรูปสลักที่อุทิศให้แด่เทพพทาห์และปรากฏพระนามว่าในเมืองกันฏิร แต่ไม่ทราบตำแหน่งต้นกำเนิด วิหารและบล็อกหินจากอัล-อะเฏาเลาะที่ปรากฏพระนามของพระองค์ ขณะนี้อยู่ในพิพิธภัณฑ์ไคโร (Temp 25.4.22.3) และพระองค์ยังเป็นที่ทราบจากกระบองที่ใช้ในพิธีซึ่งพบใน "หลุมฝังพระศพของเจ้าแห่งแพะ" ในเมืองเอบลา ทางเหนือของประเทศซีเรียในปัจจุบัน กระบองดังกล่าวเป็นของขวัญจากฟาโรห์โฮเทปอิบเรให้แก่กษัตริย์แห่งเอบลาพระนามว่า อิมเมยา ผู้ซึ่งอยู่ในช่วงสมัยเดียวกันกับพระองค์ บางครั้งฟาโรห์โฮเทปอิบเรได้รับการยืนยันว่าเป็นผู้โปรดให้สร้างพระราชวังที่เพิ่งค้นพบใหม่ในเมืองเทล เอ็ด-ดับอ์ (หรือ เมืองอวาริสในสมัยโบราณ)

**การสันนิษฐาน**
คิม รีฮอล์ต และดาร์เรล เบเกอร์ นักไอยคุปต์วิทยาได้ระบุว่า พระองค์เป็นฟาโรห์พระองค์ที่หกของราชวงศ์ ซึ่งทรงครองราชย์เป็นระยะเวลาตั้งแต่หนึ่งถึงห้าปี (หรือ อาจจะสามปี) ระหว่าง 1791 - 1788 ปีก่อนคริสตกาล หรือ เยอร์เกน ฟอน เบ็คเคอราท และเดทเลฟ ฟรานเคอ ได้เสนอความเห็นว่า พระองค์เป็นฟาโรห์พระองค์ที่เก้าแห่งราชวงศ์ที่สิบสาม

**อ้างอิง**
หมวดหมู่:ฟาโรห์ยุคราชวงศ์ที่สิบสาม
ฟาโรห์อิยูฟนิ

ฟาโรห์อิยูฟนิ (หรือ เจเวฟนิ) เป็นฟาโรห์แห่งอียิปต์โบราณของราชวงศ์ที่สิบสามในสมัยช่วงระหว่างกลางที่สอง ตามที่นักไอยคุปต์วิทยา คิม รีฮอล์ต และดาร์เรล เบเกอร์ ได้เสนอความเห็นว่า พระองค์เป็นฟาโรห์พระองค์ที่เจ็ดของราชวงศ์นี้ ในขณะที่เยอร์เกน ฟอน เบ็คเคอราท และเดทเลฟ ฟรานเคอ ได้แสดงความเห็นว่า พระองค์ทรงเป็นผู้ปกครองลำดับที่หก โดยฟาโรห์อิยูฟนิทรงครองราชย์ที่พระนครเมมฟิสเป็นเวลาสั้นอันสั้นในช่วง 1788 หรือ 1741 ปีก่อนคริสตกาล

**หลักฐานรับรอง**
ฟาโรห์อิยูฟนิเป็นที่ทราบโดยเฉพาะเพียงจากบันทึกพระนามกษัตริย์แห่งตูริน ซึ่งเป็นบันทึกพระนามกษัตริย์ที่รวบรวมไว้ราวประมาณ 500 ปี หลังจากการขึ้นครองพระราชบัลลังก์ของพระองค์ในช่วงต้นยุครามเสส ตามการตีความบันทึกพระนามแห่งตูรินครั้งล่าสุดของรีฮอล์ต พระนามของพระองค์ปรากฏอยู่ในคอลัมน์ที่ 7 แถวที่ 9 ของบันทึก (ซึ่งสอดคล้องกับคอลัมน์ที่ 6 แถวที่ 9 ในการวิธีอ่านบันทึกพระนามแบบอลัน เฮช. การ์ดิเนอร์ และฟอน เบ็คเคอราท)

**พระราชวงศ์**
รีฮอล์ตได้ตั้งข้อสังเกตว่าผู้ปกครองก่อนหน้าทั้งสองพระองค์คือ ฟาโรห์อเมนิ เกมาอู และฟาโรห์โฮเทปอิบเร เกมาอู ซิฮาร์เนดจ์เฮริเตฟ รวมถึงผู้สืบทอดพระราชบัลลังก์ต่อจากพระองค์พระนามว่า ฟาโรห์เซอังค์อิบเร อเมนิ อันเตฟ อเมนเอมฮัตที่ 6 ล้วนแต่ได้รับการเสนอชื่อ นั่นคือพระนามที่มีการเชื่อมโยงเหล่าฟาโรห์ดังกล่าวกับพระราชบิดาของพระองค์ เนื่องจากการเสนอชื่อดังกล่าวถูกใช้โดยฟาโรห์ก็ต่อเมื่อบรรพบุรุษของพระองค์เป็นฟาโรห์ด้วย และเนื่องจากฟาโรห์อิยูฟนิทรงขึ้นครองราชย์ท่ามกลางรัชสมัยเหล่าฟาโรห์ดังกล่าว รีฮอล์ตจึงได้ให้เหตุผลว่าฟาโรห์อิยูฟนิจะทรงต้องเป็นส่วนหนึ่งของพระราชวงศ์ ซึ่งรวมถึงฟาโรห์เซเคมคาเร อเมนเอมฮัตที่ 5, ฟาโรห์อเมนิ เกมาอู, ฟาโรห์ซิฮาร์เนดจ์เฮริเตฟ และฟาโรห์อเมนเอมฮัตที่ 6 และเมื่อพิจารณาถึงรัชสมัยของพระองค์ที่มีระยะเวลาอันสั้น รีฮอล์ตจึงได้เสนอความเห็นที่ว่า พระองค์อาจจะเป็นพระอนุชาของฟาโรห์ซิฮาร์เนดจ์เฮริเตฟ หรืออาจจะเป็นเพียงแค่พระราชนัดดาของฟาโรห์อเมนเอมฮัตที่ 5

**อ้างอิง**
หมวดหมู่:ฟาโรห์ยุคราชวงศ์ที่สิบสาม
เส้นขนานที่ 40 องศาใต้

เส้นขนานที่ 40 องศาใต้ คือวงกลมละติจูดที่ 40 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้
ในวันที่ 21 มิถุนายน ดวงอาทิตย์ทำมุม 26.17° กับขอบฟ้า และ 73.83° ในวันที่ 21 ธันวาคม

**รอบโลก**
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 40° ใต้ลากผ่านพื้นที่ดังนี้: 

**ดูเพิ่ม**
 เส้นขนานที่ 39 องศาใต้- เส้นขนานที่ 41 องศาใต้
หมวดหมู่:เส้นละติจูด
ด็อยท์เชิสยุงฟ็อลค์

ด็อยท์เชิสยุงฟ็อลค์ ในหน่วยยุวชนฮิตเลอร์ฝ่ายชาย (DJ, และ "DJV"),"เยาวชนชาวเยอรมันในยุวชนฮิตเลอร์" ในนาซีเยอรมนีได้แบ่งแยกเป็นส่วนสำหรับเด็กอายุ 8 ถึง 14 ปีขององค์กรยุวชนฮิตเลอร์ได้มีการผ่านโปรแกรมต่าง ๆ อย่างกิจกรรมกลางแจ้ง เดินขบวนพาเหรดและการกีฬา ได้มีเป้าหมายที่จะปลูกฝังสมาชิกชายวัยเยาว์ในหลักอุดมการณ์ของนาซี การเป็นสมาชิกได้กลายเป็นสิ่งที่จำเป็นสำหรับเด็กชายที่มีคุณสมบัติครบถ้วนในปี 1939 เมื่อสงครามโลกครั้งที่สองได้ยุติลง บางคนได้กลายเป็นทหารเด็ก ในปี 1945 หลังสงคราม ดอยท์เชสยุงโฟล์คและองค์กรปกครองหน่วยยุวชนฮิตเลอร์ได้ถูกยุบลง
หมวดหมู่:นาซีเยอรมนี
เหล่านักบินแห่งชาติสังคมนิยม

NSFK pennant
เหล่านักบินแห่งชาติสังคมนิยม(Nationalsozialistisches Fliegerkorps; NSFK)เป็นองค์กรกึ่งทหารของพรรคนาซีที่ถูกก่อตั้งขึ้นเมื่อวันที่ 15 เมษายน 1937 ถูกสืบทอดมาจากสมาคมกีฬาทางอากาศเยอรมัน(Deutscher Luftsportverband, or DLV e. V.)
ในช่วงหลายปีที่ผ่านมาเมื่อกองทัพอากาศเยอรมันถูกห้ามโดยสนธิสัญญาแวร์ซาย.องค์กร NSFK ตั้งอยู่ใกล้กับองค์กรของชตูร์มับไทลุง(SA)และได้รับการดูแลจากระบบของกึ่งทหารตำแหน่งที่ใกล้ชิดกับหน่วยเอสเอ.กลุ่มที่คลายกันคือเหล่ายานยนต์แห่งชาติสังคมนิยม(Nationalsozialistisches Kraftfahrkorps).ในช่วงปีแรกๆในการดำรงอยู่,องค์กร NSFK ได้ดำเนินการฝึกทางทหารด้านการบินในเครื่องร่อนและเครื่องบินพลทหาร.

**ตำแหน่งยศ**
1050px
 Mann (1), Sturmmann (2), Rottenführer (3), Scharführer (4), Oberscharführer (5), Truppführer (6), Obertruppführer (7), Sturmführer (8), Obersturmführer (9), Hauptsturmführer (10), Sturmbannführer (11), Obersturmbannführer (12), Standartenführer (13), Oberführer (14), Brigadeführer (15), Gruppenführer (16), Obergruppenführer (17), Korpsführer (18)
หมวดหมู่:นาซีเยอรมนี
ไทยลีกดิวิชัน 1 ฤดูกาล 2542

ไทยลีกดิวิชัน 1 ฤดูกาล 2542 เป็นการแข่งขันฟุตบอลลีกระดับสอง ของไทย โดยมี 10 สโมสรเข้าร่วมการแข่งขัน โดยใช้ชื่อการแข่งขันว่า ฟุตบอลปลามังกรลีก ดิวิชัน 1 ตามผู้สนับสนุนหลัก โดยการแข่งขันอยู่ภายใต้การดูแลของ สมาคมฟุตบอลแห่งประเทศไทย ในพระบรมราชูปถัมภ์

**สโมสรที่เข้าร่วมการแข่งขัน**
 ราชประชา (ตกชั้นมาจาก ไทยแลนด์ลีก 2541)- ชลบุรี-สันนิบาตฯ สมุทรปราการ- ราชนาวี- ตำรวจ- ธนาคารทหารไทย- ธนาคารเพื่อการเกษตรฯ- พนักงานยาสูบ- ทรัพย์สินส่วนพระมหากษัตริย์- การไฟฟ้าส่วนภูมิภาค (เลื่อนชั้นมาจาก ถ้วยพระราชทานประเภท ข. 2541)- เซ็นทรัล (เลื่อนชั้นมาจาก ถ้วยพระราชทานประเภท ข. 2541)

**ตารางคะแนนเมื่อสิ้นสุดฤดูกาล**
สิ้นสุดเมื่อ 26 ธันวาคม 2542- กฎการจัดอันดับ: 1st คะแนน; 2nd สถิติการพบกัน; 3rd ผลต่างประตูได้เสีย; 4th จำนวนประตูได้

**ผู้ทำประตูสูงสุด**
สิ้นสุดเมื่อ 26 ธันวาคม 2542
15 ประตู- ยอดชาย เดชเลย์ - (ตำรวจ)
10 ประตู- พิพัฒน์ ต้นกันยา - (ราชประชา)
9 ประตู- นิกร อนุวรรณ - (ชลบุรี-สันนิบาตฯ สมุทรปราการ)

**อ้างอิง**
2542
หมวดหมู่:ฟุตบอลในประเทศไทยปี พ.ศ. 2542
เจ้าชายซัลมาน มกุฎราชกุมารแห่งบาห์เรน

เจ้าชายซัลมาน บินฮะมัด บินอีซา อัลเคาะลีฟะฮ์ มกุฎราชกุมารแห่งบาห์เรน (سلمان بن حمد آل خليفة, พระราชสมภพ 21 ตุลาคม พ.ศ. 2512) ทรงเป็นรัชทายาทและรองนายกรัฐมนตรีพระองค์แรก ปัจจุบันทรงเป็นนายกรัฐมนตรีพระองค์ที่สองของราชอาณาจักรบาห์เรน พระองค์ยังเป็นรองผู้บัญชาการทหารของกองทัพบาห์เรน

**พระชนม์ชีพตอนต้นและการศึกษา**
เจ้าชายซัลมาน บินฮะมัด บินอีซา อัลเคาะลีฟะฮ์ ทรงเป็นพระราชโอรสในสมเด็จพระราชาธิบดีฮะมัด บิน อีซา อัลเคาะลีฟะฮ์ พระราชสมภพแต่พระมเหสีพระองค์แรกสมเด็จพระราชินีซาบิกา บิน อิบบราฮิม อัลเคาะลีฟะฮ์
เจ้าชายซัลมาน ทรงสำเร็จการศึกษาชั้นมัธยมที่โรงเรียนบาห์เรน ต่อทรงสำเร็จการศึกษาระดับปริญญาตรี สาขารัฐศาสตร์ จากมหาวิทยาลัยอเมริกันในกรุงวอชิงตัน ดี.ซี. ตามด้วยปริญญาโทด้าน ประวัติศาสตร์และปรัชญาวิทยาศาสตร์จาก ควีนส์คอลเลจ มหาวิทยาลัยเคมบริดจ์ อังกฤษ
เจ้าชายซัลมานทรงจัดตั้ง โครงการทุนการศึกษานานาชาติของมกุฎราชกุมาร ในปีพ.ศ. 2542 เพื่อแนะนำคนหนุ่มสาวชาวบาห์เรนเข้าสู่ศตวรรษที่ 21 ภายใต้โครงการนี้นักเรียนที่มีความสามารถมากที่สุดในประเทศบาห์เรนได้รับทุนการศึกษา เพื่อศึกษาต่อในต่างประเทศและกลับมามีส่วนร่วมในการพัฒนาประเทศบาห์เรน นักเรียนกว่า 140 คนจากทั่วประเทศบาห์เรนได้รับทุนการศึกษาและมีโอกาสได้ไปศึกษาต่อในต่างประเทศรวมถึงสหราชอาณาจักร สหรัฐอเมริกา และฝรั่งเศส 

**อ้างอิง**
หมวดหมู่:นายกรัฐมนตรีบาห์เรน
หมวดหมู่:ราชวงศ์บาห์เรน
หมวดหมู่:รัฐมนตรีบาห์เรน
หมวดหมู่:มกุฎราชกุมารแห่งบาห์เรน
เจ้าจอมจันทร์ ในรัชกาลที่ 5

เจ้าจอมจันทร์ เป็นพระสนมเอกในพระบาทสมเด็จพระจุลจอมเกล้าเจ้าอยู่หัว เกิดเมื่อปี พ.ศ. 2421 เป็นธิดาของพระยาสุรศักดิ์มนตรี (แสง แสง-ชูโต) กับหม่อมหลวงน่วม นรินทรางกูร
เจ้าจอมจันทร์ ถวายตัวเป็นพระสนมในพระบาทสมเด็จพระจุลจอมเกล้าเจ้าอยู่หัวพร้อมกับเจ้าจอมเยื้อนและเจ้าจอมถนอม พี่น้องร่วมบิดา ได้รับพระราชทานเงิน 5 ชั่ง ผ้าลายและแพรห่ม 2 สำรับตามประเพณี ซึ่งท่านได้รับราชการสนองพระมหากรุณาธิคุณจนตลอดรัชกาล พระบาทสมเด็จพระจุลจอมเกล้าเจ้าอยู่หัวทรงโปรดเจ้าจอมจันทร์มากเป็นพิเศษ ทรงโปรดใช้สอยและให้ตามเสด็จอยู่เป็นเนืองนิตย์ จนกระทั่งพ.ศ. 2447 พระบาทสมเด็จพระจุลจอมเกล้าเจ้าอยู่หัวจึงทรงโปรดเกล้าฯ พระราชทานเครื่องราชอิสริยาภรณ์จุลจอมเกล้า ชั้น 2 ทุติยจุลจอมเกล้าวิเศษ ฝ่ายใน แก่เจ้าจอมจันทร์ พร้อมกันกับเจ้าจอมเอิบ พระสนมเอกที่พระองค์ทรงโปรดมากอีกท่านหนึ่ง ซึ่งท่านเป็นเจ้าจอมเพียง 1 ใน 4 ท่านที่ได้รับพระราชทานเครื่องราชอิสริยาภรณ์นี้ (อีก 3 ท่านคือเจ้าจอมเอี่ยม, เจ้าจอมเอิบ และเจ้าจอมเอื้อน) และเป็นเพียงท่านเดียวที่มิใช่เจ้าจอมก๊กออ
หลังสิ้นรัชกาลพระบาทสมเด็จพระจุลจอมเกล้าเจ้าอยู่หัว เจ้าจอมจันทร์ ได้ลาออกจากพระบรมมหาราชวัง ไปพำนักยังบ้านบิดาจนถึงแก่อนิจกรรมใน พ.ศ. 2483 อายุ 62 ปี พระราชทานเพลิงศพที่วัดเทพศิรินทราวาสราชวรวิหาร

**เครื่องราชอิสริยาภรณ์**

**ลำดับสาแหรก**

**อ้างอิง**
2483
หมวดหมู่:เจ้าจอม
หมวดหมู่:พระภรรยาในรัชกาลที่ 5
หมวดหมู่:สกุลแสง-ชูโต
หมวดหมู่:ราชสกุลนรินทรางกูร
หมวดหมู่:ผู้ได้รับเครื่องราชอิสริยาภรณ์ ท.จ.ว.
เมทริกซ์เพาลี

ในวิชาฟิสิกส์และคณิตศาสตร์ เมทริกซ์เพาลีคือเซตของ เมทริกซ์ 2 X 2 มิติที่มีสมาชิกเป็นจำนวนเชิงซ้อนเป็นเมทริกซ์แบบ เมทริกซ์เอร์มีเชียน (Hermitian matrix) และเมทริกซ์ยูนิแทรี่ (unitary matrix) โดยปกติจะใช้สัญลักษณ์แทนด้วยตัวอักษรกรีก sigma (σ) บางครั้งก็ถูกแทนด้วยตัวอักษร tau (τ) เมื่อใช้เชื่อมโยงเกี่ยวกับ isospin symmetries ในวิชาควอนตัม
เมทริกซ์เหล่านี้ถูกต้องชื่อตามนักฟิสิกส์ที่ชื่อว่า วูล์ฟกัง เพาลี (Wolfgang Pauli) เนื่องจากพวกมันเกิดขึ้นในสมการของเพาลีที่นำมาใช้พิจารณาปฏิกิริยาระหว่างสปินของอนุภาคกับสนามแม่เหล็กไฟฟ้าภายนอก ในวิชากลศาสตร์ควอนตัม เมทริกซ์เพาลีเกี่ยวข้องกับตัวดำเนินการโมเมนตัมเชิงมุมที่สอดคล้องกับการอธิบายสปินของอนุภาคในแต่ละทิศทาง เมทริกซ์เพาลีแต่ละอันจะเป็นเมทริกซ์เอร์มีเชียนโดยที่กำลังสองของตัวมันเองจะเท่ากับเมริกซ์เอกลักษณ์ (identity matrix) รูปแบบของเมทริกซ์เพาลีเป็นพื้นฐานของปริภูมิเวกเตอร์ที่มีขนาด 2 x 2 มิติ

**สมบัติพีชคณิต**
เมทริกซ์เพาลีแต่ละอันสามารถเขียนอยู่ในรูปนิพจน์เดียวได้ดังนี้
เมื่อ i = √−1 คือ จำนวนจินตภาพ และ δab คือ Kronecker delta
เมทริกซ์นี้จะมีความเป็นเอกลักษณ์ดังนี้
เมื่อ I คือ เมทริกซ์เอกลักษณ์- Determinants และ Traces (ผลรวมของเมทริกซ์ในแนวทะแยง) ของเมทริกซ์เพาลีคือ
จากข้างต้นเราสามารถอนุมาน eigenvalue ของแต่ละ σi  คือ ±1

**Eigenvectors และ Eigenvalues**
Eigenvalue ของเมทริกซ์เพาลีแต่ละตัวมี 2 ค่าคือ +1 และ -1 ซึ่ง Eigenvector ที่สอดคล้องคือ

**เวกเตอร์ของเพาลี**
เวกเตอร์เพาลีถูกนิยามโดย
และจากพื้นฐานของเวกเตอร์ทำให้เวกเตอร์เพาลีจะเป็นตาม
ใช้การรวมแบบ summation convention
จะมีค่า Eigenvalue เป็น 
และจะมี Eigenvector คือ 

** อ้างอิง**
http://www.il.mahidol.ac.th/e-media/ap-chemistry1/atomic_structure/pauli.htm
http://wikivisually.com/lang-th/wiki/%E0%B8%AB%E0%B8%A5%E0%B8%B1%E0%B8%81%E0%B8%81%E0%B8%B2%E0%B8%A3%E0%B8%81%E0%B8%B5%E0%B8%94%E0%B8%81%E0%B8%B1%E0%B8%99%E0%B8%82%E0%B8%AD%E0%B8%87%E0%B9%80%E0%B8%9E%E0%B8%B2%E0%B8%A5%E0%B8%B5fix-attempted=yes 
http://www.vcharkarn.com/varticle/505837 date=2017-06-07 
หมวดหมู่:ฟิสิกส์คณิตศาสตร์
คลองใหญ่ (เวนิส)

คลองใหญ่ (Canal Grande กานัลกรันเด; เวนิส: Canal Grando กานัลกรันโด) อดีตเรียก กานาลัซโซ (Canalazzo; เวนิส: Canałaso กานาวาโซ) เป็นคลองสายหนึ่งในเมืองเวนิส ประเทศอิตาลี ปัจจุบันคลองสายนี้ยังคงเป็นเส้นทางคมนาคมที่สำคัญของเมือง มีระบบขนส่งมวลชนทางน้ำได้แก่ เรือโดยสารเรียกว่าวาโปเรตตี (vaporetti; เวนิส: vaporeti) และบริการเรือโดยสาร (water taxi) นอกจากนี้ยังมีเรือกอนโดลา ซึ่งเป็นเรือท้องถิ่นสำหรับให้บริการแก่นักท่องเที่ยว
คลองใหญ่มีความยาว 3.8 กิโลเมตร กว้าง 30-90 เมตร และมีความลึกเฉลี่ย 5 เมตร ตัวคลองเข้าสู่ลากูนเวนิสไหลผ่านใจกลางเมืองเวนิสในลักษณะคล้ายรูปตัวเอส (S) กลับหัว ปากคลองเริ่มต้นบริเวณหน้าสถานีรถไฟเวเนเซียซันตาลูเซีย (Stazione di Venezia Santa Lucia) ไหลทะลุออกปลายคลองบริเวณแอ่งซันมาร์โกเชื่อมคลองจูเดกกา (Canale della Giudecca)
ตลอดสองฝั่งคลองสามารถพบอาคารที่มีสถาปัตยกรรมงดงามที่เป็นมรดกสรรสร้างมาตั้งแต่ยุคสาธารณรัฐเวนิสเรืองอำนาจ

**อ้างอิง**

**แหล่งข้อมูลอื่น**
 คลองใหญ่ (เวนิส)
หมวดหมู่:คลองในเวนิส
หมวดหมู่:คลองในประเทศอิตาลี

อิตาลี
หมวดหมู่:การขนส่งทางน้ำในประเทศอิตาลี
หมวดหมู่:แหล่งน้ำในประเทศอิตาลี
หมวดหมู่:สิ่งก่อสร้างทางการขนส่งในประเทศอิตาลี
คลองจูเดกกา

ไฟล์:Canal de la Giudecca (Venise) (1774731845).jpg|thumb|350px|คลองจูเดกกาเมื่อมองจากโบสถ์ซันจอร์โจมัจโจเร บนเกาะซันจอร์โจมัจโจเร
คลองจูเดกกา (Canale della Giudecca กานาเลเดลลาจูเดกกา; เวนิส: Canal de ła Zueca กานัลเดวาซูเอกา) อดีตเรียก วีกาโน (Vigano; เวนิส: Rigano) เป็นคลองสายหนึ่งอยู่ทางใต้ของเมืองเวนิส ประเทศอิตาลี คลองทอดยาวไปในแนวตะวันออกกับตะวันตกคั่นเมืองเวนิสกับเกาะจูเดกกา โดยสบกับคลองใหญ่ และห่างจากเกาะซันจอร์โจอินอัลกา (San Giorgio in Alga) 4 กิโลเมตรเมื่อนับจากแอ่งซันมาร์โก
คลองมีความยาว 4 กิโลเมตร กว้าง 244-450 เมตร มีความลึกเฉลี่ย 4.1 เมตร และมีส่วนลึกที่สุด 12 เมตร

**อ้างอิง**

**แหล่งข้อมูลอื่น**
 จูเดกกา
หมวดหมู่:คลองในเวนิส
คลองกันนาเรโจ

คลองกันนาเรโจ (Canale di Cannaregio กานาเลดีกันนาเรโจ; เวนิส: Canal de Canarégio กานัลเดกานาเรโจ) เป็นคลองสายหนึ่งในเมืองเวนิส ประเทศอิตาลี ตลอดสองฝั่งคลองสามารถพบอาคารที่มีสถาปัตยกรรมงดงามที่เป็นมรดกที่ตกทอดมาจากยุคสาธารณรัฐเวนิสที่เคยเรืองรอง ถือเป็นคลองที่มีความสำคัญด้านการคมนาคม เนื่องจากคลองนั้นเชื่อมต่อกับคลองใหญ่ที่สามารถเดินทางไปยังสถานที่ท่องเที่ยวอื่น ๆ ได้
คลองมีความยาว 800 เมตร กว้างไม่ต่ำกว่า 22 เมตร โดยเฉพาะบริเวณปอนเตเดลเลกูลยีเอ (Ponte delle Guglie) และกว้าง 27 เมตรบริเวณมหาวิทยาลัยกาฟอสการีแห่งเวนิส (Università Ca' Foscari Venezia)

**แหล่งข้อมูลอื่น**
 กันนาเรโจ
หมวดหมู่:คลองในเวนิส
โปรวินเชียลลีก ฤดูกาล 2542/43

โปรวินเชียลลีก ฤดูกาล 2542/43 เป็นการแข่งขัน โปรลีก ครั้งแรก โดยประกอบด้วย 12 จังหวัดมาร่วมทำการแข่งขัน ซึ่งเป็นโครงการลีกอาชีพนำร่องของ สมาคมฟุตบอลแห่งประเทศไทย ในพระบรมราชูปถัมภ์ โดยเชิญทีมจากจังหวัดต่างๆที่ได้รับการคัดสรรมาเตะแบบลีกโดยจัดการแข่งขันอย่างเป็นทางการภายใต้การดูแลของ การกีฬาแห่งประเทศไทย และ สมาคมฟุตบอลแห่งประเทศไทย ในพระบรมราชูปถัมภ์

**ภาพรวมก่อนการแข่งขัน**
เนื่องด้วยความนิยมในฟุตบอลลีกของไทยในเวลานั้น กระจายแค่อยู่ในวงจำกัดเพียงใน กรุงเทพมหานคร (ในปกติ ไทยลีก จะแข่งขันในสนามเป็นกลางหรือสนามเหย้าซึ่งส่วนใหญ่ ที่ตั้งจะอยู่ในเขตกรุงเทพฯและปริมณฑล) ทำให้มีความพยายามที่จะส่งเสริมฟุตบอลลีกให้มีความนิยมในเขตภูมิภาคมากขึ้น ทำให้ในปี พ.ศ. 2542 จึงได้จัดการแข่งขันฟุตบอลลีกอาชีพขึ้น โดย จุรินทร์ ลักษณวิศิษฏ์ รัฐมนตรีประจำสำนักนายกรัฐมนตรี (ในขณะนั้น) ซึ่งมีหน้าที่กำกับดูแล การกีฬาแห่งประเทศไทย ได้ประสานงานกับทาง สมาคมฟุตบอลแห่งประเทศไทย ในพระบรมราชูปถัมภ์ ในการจัดการแข่งขันฟุตบอลลีกอาชีพระดับภูมิภาค โดยใช้ชื่อว่า โปรวินเชียลลีก โดยมี วรวีร์ มะกูดี ซึ่งเป็นเลขาธิการสมาคมฟุตบอลแห่งประเทศไทยฯ (ในขณะนั้น) ร่วมมือกัน โดยการแข่งขันนี้ เป็นโครงการลีกอาชีพนำร่องของ สมาคมฟุตบอลแห่งประเทศไทยฯ โดยเชิญสมาคมกีฬาจังหวัดต่างๆที่ได้รับการคัดสรร มาเข้าร่วมแข่งขันในระบบลีก
สำหรับระบบการแข่งขันนั้น จะประกอบด้วย 12 สมาคมกีฬาจังหวัดที่ได้รับเชิญมาแข่งขัน 3 ฤดูกาลแรกจะไม่มีการตกชั้นแต่อยางใด โดยที่จังหวัดที่ชนะเลิศการแข่งขันจะได้รับเงินรางวัล 1 ล้านบาท รองชนะเลิศได้ 5 แสนบาท ละอันดับที่ 3 ได้เงินรางวัล 2 แสนบาท โดนเริ่มทำการแข่งขันตั้งแต่วันที่ 7 พฤศจิกายน 2542 ถึง วันที่ 8 เมษายน 2543

**จังหวัดที่เข้าร่วมแข่งขัน**
โดยฝ่ายจัดการแข่งขันฯ ได้คัดเลือกสมาคมกีฬาจังหวัดต่างๆแต่ละภาค มาร่วมแข่งขันโดยแบ่งตามภูมิภาคดังนี้:- ภาคเหนือ 
** นครสวรรค์ 
** เชียงใหม่- ภาคอีสาน
** ศรีสะเกษ
** อุดรธานี
** นครราชสีมา- ภาคกลาง
** กรุงเทพมหานคร
** นครปฐม
** สุพรรณบุรี
*ภาคใต้
** สตูล
** สุราษฎร์ธานี
** ปัตตานี
** สงขลา
หมายเหตุ: ชลบุรี ขอถอนตัว และ เชียงราย ไม่พร้อมด้านสนามแข่งขัน

**ตารางคะแนนเมื่อสิ้นสุดฤดูกาล**
สิ้นสุด ณ วันที่ 8 เมษายน 2543

**ผู้ทำประตูสูงสุด**
19 ประตู- Thailand คัมภีร์ ปิ่นฑะกุล - (สุพรรณบุรี)
17 ประตู- Thailand นัฐวุฒิ กิ่งพิลา - (ศรีสะเกษ)
16 ประตู- Thailand อะหมาด ดีนายัง - (สตูล)
14 ประตู- Thailand พิเชษ สาดิ่น - (สตูล)
12 ประตู- Thailand สถาพร วาจาขำ - (สุพรรณบุรี)
11 ประตู- Thailand จักรพงษ์ คำภาพัก - (นครสวรรค์)- Thailand สัมฤทธิ์ ด้วงนิล - (ศรีสะเกษ)- Thailand ศักดิ์ดา ภู่มาลา - (สุพรรณบุรี)
10 ประตู- Thailand มานิตย์ น้อยเวช - (สุพรรณบุรี)
9ประตู- Thailand สมศักดิ์ มีพรหม - (อุดรธานี)- Thailand สุริยันห์ นะดาบุตร - (อุดรธานี)

**อ้างอิง**
หมวดหมู่:โปรวินเชียลลีกแบ่งตามฤดูกาล
หมวดหมู่:การแข่งขันฟุตบอลในประเทศไทย
หมวดหมู่:ฟุตบอลในประเทศไทยปี พ.ศ. 2542
หมวดหมู่:ฟุตบอลในประเทศไทยปี พ.ศ. 2543
เส้นขนานที่ 30 องศาใต้

เส้นขนานที่ 30 องศาใต้ คือวงกลมละติจูดที่ 30 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้
ที่ละติจูดนี้ ดวงอาทิตย์จะมองเห็นได้เป็นเวลา 14 ชั่วโมง 5 นาที ในระหว่างครีษมายัน และ 10 ชั่วโมง 13 นาที ในระหว่างเหมายัน ซึ่งดวงอาทิตย์ทำมุมกับขอบฟ้า 83.83 องศาในวันที่ 21 ธันวาคม และ 36.17 องศาในวันที่ 21 มิถุนายน

**รอบโลก**
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 30° ใต้ลากผ่านพื้นที่ดังนี้:

**ดูเพิ่ม**
 เส้นขนานที่ 29 องศาใต้- เส้นขนานที่ 31 องศาใต้
หมวดหมู่:เส้นละติจูด
โช ยุน-ฮี

โช ยุน-ฮี (조윤희 , เกิด 13 ตุลาคม พ.ศ. 2525) นักแสดงชาวเกาหลีใต้เป็นที่รู้จักจากละครซีรีส์เรื่อง ตำราลักษณ์ ลิขิตบัลลังก์

**ชีวิตส่วนตัว**
โช ยุน-ฮีได้จัดพิธีแต่งงานแบบเงียบ ๆ กับ อี ดง-ก็อน พระเอกชื่อดังที่พบรักกันในกองละครเรื่อง Laurel Tree Tailors ทางช่อง KBS2 เมื่อ พ.ศ. 2559 ภายหลังจากที่อี ดง-ก็อนแยกทางกับ พัก จี-ย็อน แฟนสาวรุ่นน้องและสมาชิกวงเกิร์ลกรุ๊ปชื่อดังอย่าง ที-อารา ได้ไม่นานและได้มีการจดทะเบียนสมรสเมื่อวันที่ 2 พฤษภาคม พ.ศ. 2560 พร้อมกันนี้ทางอี ดง-ก็อนยังได้ประกาศข่าวดีอีกว่าโช ยุน-ฮีกำลังตั้งครรภ์ลูกคนแรกของพวกเขา โดยอีดง-ก็อนและโช ยุน-ฮีได้จัดพิธีฉลองมงคลสมรสแบบเป็นการส่วนตัวเมื่อวันที่ 29 กันยายน พ.ศ. 2560 และเธอได้ให้กำเนิดบุตรสาว อีโรอา เมื่อวันที่ 14 ธันวาคม ปีเดียวกัน

**อ้างอิง**

**แหล่งข้อมูลอื่น**
 โช ยุน-ฮี - โช ยุน-ฮี- โช ยุน-ฮี
หมวดหมู่:นักแสดงเกาหลีใต้
เส้นขนานที่ 20 องศาใต้

เส้นขนานที่ 20 องศาใต้ คือวงกลมละติจูดที่ 20 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้

**รอบโลก**
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 20° ใต้ลากผ่านพื้นที่ดังนี้:

**ดูเพิ่ม**
 เส้นขนานที่ 19 องศาใต้- เส้นขนานที่ 21 องศาใต้
หมวดหมู่:เส้นละติจูด
โปรวินเชียลลีก ฤดูกาล 2543/44

โปรวินเชียลลีก ฤดูกาล 2543/44 เป็นการแข่งขัน โปรลีก ครั้งที่ 2 โดยประกอบด้วย 12 จังหวัดมาร่วมทำการแข่งขัน โดยจัดการแข่งขันภายใต้การดูแลของ การกีฬาแห่งประเทศไทย และ สมาคมฟุตบอลแห่งประเทศไทย ในพระบรมราชูปถัมภ์

**จังหวัดที่เข้าร่วมแข่งขัน**
โดยฝ่ายจัดการแข่งขันฯ ได้คัดเลือกสมาคมกีฬาจังหวัดต่างๆแต่ละภาค มาร่วมแข่งขันโดยแบ่งตามภูมิภาคดังนี้:- ภาคเหนือ 
** นครสวรรค์ 
** เชียงใหม่- ภาคอีสาน
** ศรีสะเกษ
** อุดรธานี
** นครราชสีมา- ภาคกลาง
** กรุงเทพมหานคร
** นครปฐม
** สุพรรณบุรี- ภาคตะวันออก
** ชลบุรี1
*ภาคใต้
** สตูล
** สุราษฎร์ธานี
** สงขลา
ปัตตานี มีปัญหาด้านงบประมาณจึงได้ถอนตัวไป จึงมาแทนที่

**ตารางคะแนนเมื่อสิ้นสุดฤดูกาล**

**ผู้ทำประตูสูงสุด**
18 ประตู- Thailand เบคเคนบาวร์ เสืออินทร์ - (สุพรรณบุรี)
14 ประตู- Thailand มานิตย์ น้อยเวช - (สุพรรณบุรี)
13 ประตู- Thailand สุรศักดิ์ จุมพลตรี - (ศรีสะเกษ)
11 ประตู- Thailand บัณฑิต เพชรอำไพ - (เชียงใหม่)- Thailand สัมฤทธิ์ ด้วงนิล - (ศรีสะเกษ)
10 ประตู- Thailand คัมภีร์ ปิ่นฑะกุล - (สุพรรณบุรี)
9 ประตู- Thailand จักรพงษ์ คำภาพัก - (นครสวรรค์)- Thailand บุญฤทธิ์ การภักดี - (นครสวรรค์)
8 ประตู- Thailand มนัส สุคันธจันทร์ - (กรุงเทพมหานคร)- Ivory Coast อับดุลลา มุสตาฟาห์ - (นครปฐม)- Thailand ไชยวุฒิ การสูงเนิน - (นครราชสีมา)- Thailand พิเชษ สาดิ่น - (สตูล)- Thailand เกียรติศักดิ์ สาดสูงเนิน - (สุราษฎร์ธานี)

**อ้างอิง**
หมวดหมู่:โปรวินเชียลลีกแบ่งตามฤดูกาล
หมวดหมู่:การแข่งขันฟุตบอลในประเทศไทย
หมวดหมู่:ฟุตบอลในประเทศไทยปี พ.ศ. 2543
หมวดหมู่:ฟุตบอลในประเทศไทยปี พ.ศ. 2544
ดาวีชี

ดาวีชี (Davichi; ทาบีชี) เป็นศิลปินดูโอแนวป็อปและบัลลาดจากประเทศเกาหลีใต้ ก่อตั้งโดยคอร์คอนเทนส์มีเดีย ในปี ค.ศ. 2008 และปัจจุบันเซ็นสัญญาอยู่สังกัดซีเจ อีแอนด์เอ็ม สมาชิกประกอบไปด้วยอี แฮ-รี และคัง มิน-กย็อง ชื่อวง "ดาวีชี " มาจากภาษาเกาหลีแปลว่า "เปล่งประกายเหนือทุกสิ่ง"
ดาวีชีปล่อยสตูดิโออัลบั้มมาแล้วสองอัลบั้ม ได้แก่ แอมมารานท์ และ มิสทิกบัลลาด กับอีกหกเอกซ์เทนเดดเพลย์ และร้องเพลงประกอบละครหลายเรื่อง เช่น เพลง "อิตส์โอเคแดตส์เลิฟ" ประกอบละคร ถ้ารักกัน มันก็โอเค (2014) และเพลง "ดิสเลิฟ" ประกอบละคร ชีวิตเพื่อชาติ รักนี้เพื่อเธอ (2016) ดูโอได้รับรางวัลศิลปินหญิงหน้าใหม่ยอดเยี่ยมจากเพลง "ไอเลิฟยูอีเวนโทวไอเฮตยู" ในงานเอ็มเน็ตเอเชียนมิวสิกอะวอดส์ ปี ค.ศ. 2008

**สมาชิก**

**อ้างอิง**
หมวดหมู่:กลุ่มดนตรีที่ก่อตั้งในปี พ.ศ. 2551
หมวดหมู่:กลุ่มดนตรีเคป็อป
หมวดหมู่:วงกลุ่มสองสัญชาติเกาหลีใต้
หมวดหมู่:กลุ่มดนตรีจากโซล
หมวดหมู่:ศิลปินสังกัดเอ็มบีเคเอนเตอร์เทนเมนต์
หมวดหมู่:ศิลปินสังกัดเวกวันเอนเตอร์เทนเมนต์
หมวดหมู่:ผู้ชนะมามาอะวอดส์
หมวดหมู่:ผู้ชนะเมลอนมิวสิกอะวอดส์
โปรวินเชียลลีก ฤดูกาล 2545

โปรวินเชียลลีก ฤดูกาล 2545 เป็นการแข่งขัน โปรลีก ครั้งที่ 3 โดยประกอบด้วย 12 จังหวัดมาร่วมทำการแข่งขัน โดยในปีนี้ ฝ่ายจัดการแข่งขันได้แบ่งการแข่งขันเป็นสองรอบ โดยรอบแรกคัดเลือก สามอันดับแรกของสายบนและล่างของประเทศ มาแข่งรอบที่สองเพื่อหาจังหวัดที่ชนะเลิศการแข่งขันประจำฤดูกาล

**ภาพรวมก่อนการแข่งขัน**
ในฤดูกาลนี้ ทางฝ่ายจัดการแข่งขันได้ปรับรูปแบบการแข่งขันใหม่ โดยจะการแข่งขันออกเป็น 2 รอบ โดยรอบแรกแบ่งการแข่งขันออกเป็น 2 กลุ่ม กลุ่มละ 6 ทีม แบ่งตามโซนบนและโซนล่างของประเทศ โดยโซนบนของประเทศ จะประกอบด้วย ทีมจังหวัดในภาคเหนือ ภาคตะวันออกเฉียงเหนือ และ ภาคตะวันออก ส่วนโซนล่างของประเทศ จะประกอบด้วย ทีมในจังหวัดภาคกลาง และภาคใต้ เพื่อให้สะดวกในการเดินทางแข่งขัน โดยที่รอบสุดท้าย จะนำลำดับทีมจังหวัดที่จบอันดับ 1-3 ของทั้ง 2 โซนมาแข่งขันเพื่อหาทีมจังหวัดชนะเลิศ

**จังหวัดที่เข้าร่วมแข่งขัน**
โดยฝ่ายจัดการแข่งขันฯ ได้จัดทีมจังหวัดต่างๆ ออกเป็นสองโซน ดังนี้:- โซนบนของประเทศ (สาย A)
** นครสวรรค์ 
** เชียงใหม่
** ศรีสะเกษ
** อุดรธานี
** นครราชสีมา
** ชลบุรี- โซนล่างของประเทศ (สาย B)
** กรุงเทพมหานคร
** นครปฐม
** สุพรรณบุรี
** สตูล
** สุราษฎร์ธานี
** สงขลา

**ตารางคะแนน**

**รอบแรก**

**สาย A**

**สาย B**

**รอบสุดท้าย**

**ผู้ทำประตูสูงสุด**
22 ประตู- Thailand เบคเคนบาวร์ เสืออินทร์ - (สุพรรณบุรี)- Thailand มานิตย์ น้อยเวช - (สุพรรณบุรี)
13 ประตู- Thailand บัณฑิต เพชรอำไพ - (เชียงใหม่)
12 ประตู- Thailand อาทิตย์ อยู่สบาย - (นครปฐม)
10 ประตู- Thailand นิกร อนุวรรณ - (ชลบุรี)- Thailand พิเชษ สาดิ่น - (สตูล)
9 ประตู- Thailand จักรพงษ์ คำภาพัก - (นครสวรรค์)
8 ประตู- Thailand เอกพล จักขุเรือง - (เชียงใหม่)
5 ประตู- Thailand ศรานุวัฒน์ นุศาสตร์สังข์ - (ชลบุรี)- Thailand ธีรยุทธ ต๊ะปิ่นตา - (นครสวรรค์)- Thailand คัมภีร์ ปิ่นฑะกุล - (สุพรรณบุรี)- Thailand ราชันย์ สิทธิเดช - (สุราษฎร์ธานี)

**อ้างอิง**
หมวดหมู่:โปรวินเชียลลีกแบ่งตามฤดูกาล
หมวดหมู่:การแข่งขันฟุตบอลในประเทศไทย
หมวดหมู่:ฟุตบอลในประเทศไทยปี พ.ศ. 2545
เจ้าหญิงเทชิ

เจ้าหญิงเทชิ (禎子内親王 , 15 สิงหาคม พ.ศ. 1556 – 3 กุมภาพันธ์ พ.ศ. 1637) หรือ เจ้าหญิงซะดะโกะ เป็นที่รู้จักในนาม โยเมมงอิง จักรพรรดินีแห่งจักรพรรดิญี่ปุ่นโดยพระนางเป็นจักรพรรดินีลำดับที่ 1 หรือ โคโง ใน จักรพรรดิโกะ-ซุซะกุ และเป็นพระราชมารดาของ จักรพรรดิโกะ-ซังโจ โดยพระนางเป็นพระราชธิดาองค์ที่ 3 ใน จักรพรรดิซังโจ
เมื่อจักรพรรดิโกะ-ซุซะกุพระราชสวามีเสด็จสวรรคตพระนางได้ออกผนวชเป็นชีโดยได้รับฉายาทางธรรมว่าโยเมมงอิงกระทั่งสิ้นพระชนม์เมื่อวันที่ 3 กุมภาพันธ์ พ.ศ. 1637 ขณะมีพระชนมายุได้ 80 พรรษา
หมวดหมู่:จักรพรรดินีญี่ปุ่น
หมวดหมู่:บุคคลในยุคเฮอัง
โปรวินเชียลลีก ฤดูกาล 2546

โปรวินเชียลลีก ฤดูกาล 2546 เป็นการแข่งขัน โปรลีก โดยประกอบด้วย 12 จังหวัดมาร่วมทำการแข่งขัน โดยจัดการแข่งขันภายใต้การดูแลของ การกีฬาแห่งประเทศไทย อย่างเต็มตัว โดยกลับมาใช้ระบบลีกอีกครั้ง และ เป็นครั้งแรกที่มีการตกชั้น-เลื่อนชั้น

**ภาพรวมก่อนการแข่งขัน**
ในฤดูกาลนี้ ทาง การกีฬาแห่งประเทศไทย ได้เข้ามาจัดการแข่งขันอย่างเต็มตัว โดยที่ฝ่ายจัดการแข่งขันได้ปรับรูปแบบการแข่งขันโดยกลับมาใช้ระบบลีกอีกครั้ง รวมไปถึงการกำหนดชื่อของทีมจังหวัดให้ดูเป็นสากลมากขึ้น และอีกตั้งยังเป็นปีแรกที่มีการเลื่อนชั้น-ตกชั้นโดย ทีมจังหวัดสองอันดับสุดท้ายจะตกชั้นไปเล่นใน โปรลีก 2 ฤดูกาลถัดไป

**จังหวัดที่เข้าร่วมแข่งขัน**
เนื่องจากทาง การกีฬาแห่งประเทศไทย ได้กำหนดชื่อและตราสัญลักษณ์ทีมจังหวัด โดยจะมีฉายาต่อท้ายชื่อทีมจังหวัด ดังนี้:- ภาคเหนือ
** นครสวรรค์ ไลออนส์
** เชียงใหม่ คาร์ลิเบอร์- ภาคอีสาน
** ศรีสะเกษ สตีลร็อค
** อุดรธานี ไจแอนท์
** นครราชสีมา สตริงเรย์- ภาคกลาง
** บางกอก บราโว่
** นครปฐม ฮันเตอร์
** สุพรรณบุรี วอร์ริเออร์- ภาคตะวันออก
** ชลบุรี ชาร์ค- ภาคใต้
** สตูล เอ็กซอร์ซิส
** สุราษฎร์ธานี สกอร์เรอร์
** สงขลา เลเกอร์ส
ไฟล์:นครสวรรค์ ไลอ้อนส์.gif|นครสวรรค์ ไลออนส์
ไฟล์:CMC.png|เชียงใหม่ คาร์ลิเบอร์
ไฟล์:Sisaket Steel Rock.png|ศรีสะเกษ สตีลร็อค
ไฟล์:Udon Proleague.png|อุดรธานี ไจแอนท์
ไฟล์:KORAT ProLeague.gif|นครราชสีมา สตริงเรย์
ไฟล์:Bravo1.png|บางกอก บราโว่
ไฟล์:Konthom Proleague.png|นครปฐม ฮันเตอร์
ไฟล์:Suphan Warrior.gif|สุพรรณบุรี วอร์ริเออร์
ไฟล์:Stun ProLeague.jpg|สตูล เอ็กซอร์ซิส
ไฟล์:Surat ProLeague.jpg|สุราษฎร์ธานี สกอร์เรอร์
ไฟล์:Songkla ProLeague.jpg|สงขลา เลเกอร์ส

**ตารางคะแนนเมื่อสิ้นสุดฤดูกาล**

**ผู้ทำประตูสูงสุด**
32 ประตู- Thailand เบคเคนบาวร์ เสืออินทร์ - (สุพรรณบุรี วอร์ริเออร์)
20 ประตู- Thailand วีระพงษ์ ศรีเพชร - (ชลบุรี ชาร์ค)
19 ประตู- Thailand สัมฤทธิ์ ด้วงนิล - (ศรีสะเกษ สตีลร็อค)
15 ประตู- Thailand เอกพันธ์ อินทเสน - (ชลบุรี ชาร์ค)
12 ประตู- Thailand ศุภกิจ จินะใจ - (เชียงใหม่ คาร์ลิเบอร์)- Thailand อาทิตย์ อยู่สบาย - (นครปฐม ฮันเตอร์)
11 ประตู- Thailand อาร์บี้ แวฮ์ - (สงขลา เลเกอร์ส)
9 ประตู- Thailand กริชธิชัย สารกุล - (บางกอก บราโว่)- Thailand ยุทธพงษ์ อินทร์น้อย - (นครสวรรค์ ไลอ้อน)- Thailand สมศักดิ์ วงศ์ใหญ่ - (ศรีสะเกษ สตีลร็อค)- Thailand สุรสักดิ์ จุมพลศรี - (ศรีสะเกษ สตีลร็อค)
8 ประตู- Thailand เอกพล จักขุเรือง - (เชียงใหม่ คาร์ลิเบอร์)- Thailand ทศพล โสขุมา - (นครปฐม ฮันเตอร์)- Thailand จักรพงษ์ คำภาพัก - (นครสวรรค์ ไลอ้อน)
7 ประตู- Thailand สุรีย์ สุขะ - (ชลบุรี ชาร์ค)- Thailand เกริกชัย จันทร์จักร - (นครสวรรค์ ไลอ้อน)- Thailand มานะ หลักชุม - (สุราษฎร์ธานี สกอร์เรอร์)- Thailand สมบุญ แสงสวัสดื์ - (สุราษฎร์ธานี สกอร์เรอร์)

**อ้างอิง**
หมวดหมู่:โปรวินเชียลลีกแบ่งตามฤดูกาล
หมวดหมู่:การแข่งขันฟุตบอลในประเทศไทย
หมวดหมู่:ฟุตบอลในประเทศไทยปี พ.ศ. 2546
วอเตอร์บอยเดอะซีรีส์

Water Boyy the Series เป็นรายการโทรทัศน์ประเภทละครชุดแนววาย ที่มีเค้าโครงมาจากฉบับภาพยนตร์ กำกับซีรีส์โดย ราชิต กุศลคูณสิริ ออกอากาศทุกวันอาทิตย์ เริ่มตอนแรกวันที่ 9 เมษายน พ.ศ. 2560-9 กรกฎาคม พ.ศ. 2560 ออกอากาศทุกวันอาทิตย์ เวลา 17:00 น.-18:00 น. ทางช่อง จีเอ็มเอ็ม 25 และรีรันเวลา 19:00 น. ทางแอพลิเคชันไลน์ทีวี  นำแสดงโดย พิรพัฒน์ วัฒนเศรษสิริ รับบท หวาย กัปตันชมรมว่ายน้ำ แสดงคู่กับ ฐิติภูมิ เตชะอภัยคุณ รับบท อาโป ถือเป็นการแสดงซีรีส์เรื่องแรกของพิรพัฒน์

**รายชื่อนักแสดง**
 ณวัชร์ พุ่มโพธิงาม รับบท ฟ้า- ชาราฎา อิมราพร รับบท ป่าน- พิรพัฒน์ วัฒนเศรษสิริ รับบท หวาย - ฐิติภูมิ เตชะอภัยคุณ รับบท อาโป  - ชัชชวิศ เตชะรักษ์พงศ์  รับบท มิน- ศนันธฉัตร ธนพัฒน์พิศาล รับบท ว่าน - วีรยุทธ จันทร์สุข รับบท พุธ - กฤตนัย อาสาฬห์ประกิต รับบท ซัง - ธนัชชัย วิจิตรวงศ์ทอง รับบท กล้วย - ไทแทน ทีปประสาน รับบท อชิ- จิรกิตติ์ คูอาริยะกุล รับบท กานต์- อภิชญา แซ่จัง รับบท น้ำแข็ง - ภัคจิรา กรรรัตนสูตร  รับบท โค้ชใหม่- กฤตพร มณฑีรรัตน์ รับบท เฟย์- สุทธิภา คงแนวดี  รับบท ออม

**นักแสดงรับเชิญ**
 ดอม เหตระกูล รับบท โค้ชธีร์- ณปภัช วรพฤทธานนท์ รับบท น้ำแข็ง (ตอนวัยรุ่น)- นภัสธนันท์ นิมจิรวัฒน์ รับบท น้ำแข็ง (ตอนเด็ก)- ชนิกานต์ ตังกบดี รับบท ป่าน (ตอนวัยรุ่น)- ปานรดา คเชนทร์นุกูล รับบท ป่าน (ตอนเด็ก)- ชินารดี อนุพงษ์ภิชาติ รับบท น้ำตาล

**เพลงประกอบซีรีส์**
 เพลง "พรุ่งนี้ทุกวัน" ขับร้องโดย วิคเตอร์ ชัชชวิศ- เพลง "ผิดที่สำคัญตัว" ขับร้องโดย พีท พล- เพลง "อยู่ตรงนี้แล้วไม่มีใครรัก" ขับร้องโดย พิกเล็ท ชาราฎา

**อ้างอิง**

**แหล่งข้อมูลอื่น**
  เรื่องย่อ Waterboyy The Series-  waterboyy the series : ไลน์ทีวี date=2021-04-15 
หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครชายรักชายไทย
หมวดหมู่:ละครโทรทัศน์วัยรุ่นไทย
หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครชุดทางโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์ช่องจีเอ็มเอ็ม 25
แม่แบบ:Infobox baseball team/doc

== Syntax**

**Parameters**
 Name: (optional; defaults to page name)
 Native_name:  Team nickname
 Logo: 
 cap_logo:
 logo_caption:
 affiliations:
 League:
 Division: The division in which the team plays (optional; hidden if omitted)
 Location:
 Stadium:
 Founded:
 Folded:
 Nickname: (e.g., New York Yankees are called the Bronx Bombers)
 division_champ_type:
 DivisionChamps: Seasons in which the team has won the division above
 LeagueChamps: Seasons in which the team has won the league championship
 Series: Series in which the team is eligible to participate (e.g., World Series, Caribbean Series, Asia Series)
 SeriesChamps: Seasons in which the team has won the series above
 Series2: Optional second series name
 SeriesChamps2: Optional seasons for second series
 FormerNames:
 FormerLeagues:
 FormerBallparks:
 Colors:
 BackColor: Background color of infobox title 
 TextColor: Text color in infobox title
 LogoDesign:
 Mascot:
 Ownership:
 Management: President, GM, etc.
 Coach: Name of head coach (for teams with a head coach, instead of a manager)
 Manager: Name of team manager (for teams with a manager, instead of a head coach)
 Season: Most recent season
 Record: Record in most recent season, incl. place, etc. if applicable
 Playoffs: Playoff result in most recent season
 Berths:
 retirednumbers: 
 GeneralManager: Name of general manager
 President: Name of team president 
 Media: Official radio and television coverage
 Website:

**Uniform**
The first batch of these parameters (those prefixed with h_) is for the team's home uniform; the second group is for the away uniform. See also Baseball uniform template.- h_title (defaults to "Home")- h_pattern_cap: Cap pattern- h_cap: Hex code for cap color- h_pattern_la: Left arm pattern- h_leftarm: Left arm color- h_pattern_b: Body pattern- h_body: Body color- h_pattern_ra: Right arm pattern- h_rightarm: Right arm color- h_pattern_pants: Pants pattern- h_pants: Pants color- h_socks: Socks color- a_title, a_pattern_cap, a_cap, a_pattern_la, a_leftarm, a_pattern_b, a_body, a_pattern_ra, a_rightarm, a_pattern_pants, a_pants, a_socks: See above

**Microformat**

**Tracking category**
 Pages using infobox baseball team with unknown parameters
รูบี โซโฮ

แชมป์ Alpha-1
ดอรี แพร็ง (Dori Prange) เกิด 9 เป็นนักมวยปล้ำอาชีพและผู้จัดการชาวอเมริกันที่รู้จักในWWEภายใต้ชื่อ รูบี ไรอ็อตต์ (Ruby Riott)
เธอเคยใช้นาม ไฮดี เลิฟเลซ (Heidi Lovelace) ปล้ำในสมาคมอิสระ Chikara, Shimmer Women Athletes, Shine Wrestling, Ohio Valley Wrestling (OVW) และWorld Wonder Ring Stardom

**แชมป์และรางวัล**
Absolute Intense Wrestling
**AIW Women's Championship (1 time)
*All American Wrestling
**AAW Heritage Championship (1 time)
*Alpha-1 Wrestling 
**A1 Alpha Male Championship (1 time)
*Channel Islands World Wrestling 
**World Heavyweight Championship (1 time)
*Chikara
**Young Lions Cup XI (1 time)
*Ohio Valley Wrestling
**OVW Women's Championship (1 time)
*Pro Wrestling Illustrated
**Ranked No. 20 of the top 50 female wrestlers in the PWI Female 50 in 2016
*Revolution Championship Wrestling
**RCW Heavyweight Championship (1 time)
*Shimmer Women Athletes
**Shimmer Tag Team Championship (1 time) – with Evie

**อ้างอิง**

**แหล่งข้อมูลอื่น**
 Ruby Riott- Ruby Soho- Dori Elizabeth Prange
หมวดหมู่:นักมวยปล้ำอาชีพหญิงชาวอเมริกัน
หมวดหมู่:ผู้จัดการและผู้จัดการส่วนตัวมวยปล้ำอาชีพ
แม่แบบ:สีอักษร/doc

32,000+

**Purpose**
is how you insert colorized text, such as
,
,
,
and
,
and many others.
You can specify its  text=background  color at the same time.
is also how you can color wikilinks 
to something other than blue for when you need to work within background colors. 
Normally  wikilink  → wikilink, 
but here we use a  font color  with  link  to create a black wikilink → 
You can make any text link to any page using the link parameter.
This template will use the latest Wikipedia:HTML5 recommendations, 
inserting the span tags
and
for you, so your page increases its readability and usability in both the wikitext and the rendered page.

**Usage**
has a one-color and a two-color form:
 {{font color | color | text }}
 {{font color | text color | background color | text }}.
Either form has a |link= option, for colorizing (otherwise blue or red) wikilink text.
 |linkyes → text
 |link=fullpagename → fullpagename
You can also name the other fields.
 {{font color | fg=color | text=text }}
 {{font color | fg=text color | bg=background color | text=text }}
You can name |fg= or |bg=, which is nice, but...
if you name either of them, you must also name |text=, which is a compromise.
(See Help:Template#Parameters for why.)
Spacing is of no concern.
.{{font color|tan|green|text with four words}}. → .text with four words .
. {{font color|tan|green|text with four words}} . → . text with four words  .
. {{ font color  
text with four words  }} . →  .   text    with    four     words  .

**Parameters**
Or

**Examples**
The link parameter is a good way to colorize wikilinks,
and it is about as much typing as the pipe trick.
Although a wikilink accepts a font color (or other template or markup):
the Wikipedia:Example page}} 
→ Wikipedia:Example |  the Wikipedia:Example page (a font-colored link),
a font color does not accept a wikilink, it creates wikilinks itself with link.- {{ font color | green | violet | Wikipedia:Example | link=yes }} →  link=yes  (a link  font color )
*{{ font color | green | violet | the Wikipedia:Example page}} →  font color | green | violet | the Wikipedia:Example page  (Text with wikilink brackets overrides the designated color)
*{{ font color | green | violet | Wikipedia:Exammple }} →  font color | green | violet | the Wikipedia:Exammple page  (Text with wikilink brackets overrides the designated color)
For more examples see /testcases.
For actual mainspace template usage, here are search links for -  label=all usage .- .-  hastemplate: "font color" prefix:F  showing its use in articles whose title begins with the letter "F".

**See also**
 Important Manual of Style information- Web colors- HTML color names- List of colors- Help: Link color- color- background color- color contrast ratio- hilite- font- tq- xt
เจ้าจอมมารดานุ้ยใหญ่ ในรัชกาลที่ 1

เจ้าจอมมารดานุ้ยใหญ่ เป็นพระสนมเอกในพระบาทสมเด็จพระพุทธยอดฟ้าจุฬาโลกมหาราช และเป็นพระชนนีในสมเด็จพระบวรราชเจ้ามหาศักดิพลเสพ กรมพระราชวังบวรสถานมงคลในรัชกาลพระบาทสมเด็จพระนั่งเกล้าเจ้าอยู่หัว

**ประวัติ**
เจ้าจอมมารดานุ้ยใหญ่ เป็นธิดาของเจ้าพระยาสุธรรมมนตรี (พัฒน์ ณ นคร) และท่านผู้หญิงนวล (ทูลกระหม่อมหญิงใหญ่เมืองนคร) มารดาเดิมมีนามว่าเจ้าหญิงชุ่ม เป็นธิดาพระเจ้านครศรีธรรมราช (หนู) กับหม่อมทองเหนี่ยว มีพี่น้องร่วมบิดามารดา 2 คน ได้แก่
# เจ้าจอมมารดานุ้ยใหญ่ รับราชการเป็นพระสนมในพระบาทสมเด็จพระพุทธยอดฟ้าจุฬาโลกมหาราช
# เจ้าจอมมารดานุ้ยเล็ก รับราชการเป็นพระสนมในสมเด็จพระบวรราชเจ้ามหาสุรสิงหนาท
ท่านเกิดในพระราชวังบวรเมืองนครศรีธรรมราชในระหว่างที่กรุงศรีอยุธยาเสียแก่พม่า เมืองนครศรีธรรมราชตั้งตนเป็นอิสระ พระเจ้านครศรีธรรมราช (หนู) ตั้งตนขึ้นเป็นกษัตริย์ และได้แต่งตั้งพระมหาอุปราช (พัฒน์) เป็นวังหน้า เรียกกันว่า "วังหน้าเมืองนคร" ช่วงที่ท่านเกิดท่านจึงมีสถานะเป็นเจ้า ต่อมาหลังสมเด็จพระเจ้ากรุงธนบุรีทรงยึดเมืองนครศรีธรรมราชได้ก็ทรงโปรดให้เป็นประเทศราช 
พระมหาอุปราช (พัฒน์) นั้นคราวหนึ่งไปราชการทัพ คุณชุ่มหรือนวลถึงแก่กรรมลง ธิดาทั้งสองจึงเป็นกำพร้า ครั้นเสร็จราชการสงครามแล้ว อุปราชพัฒน์เข้ามาเฝ้าเมื่อ พ.ศ. 2317 สมเด็จพระเจ้ากรุงธนบุรีตรัสปลอบว่า "อย่าเสียใจนักเลย จะให้น้องสาวไปแทนที่จะได้เลี้ยงลูก" จึงพระบรมราชโองการให้ท้าวนางส่งตัวเจ้าจอมปรางไปพระราชทานเป็นภรรยาเจ้าพัฒน์ ท้าวนางกราบบังคมทูลว่า เจ้าจอมปรางขาดระดูมา 2 เดือนแล้ว มีพระราชดำรัสว่า "ได้ลั่นวาจายกให้แล้ว จงส่งตัวออกไปเถิด" เจ้าจอมปรางจำใจไปตามพระบรมราชโองการ และเจ้าพัฒน์ก็จำใจรับไว้เป็นศรีเมืองนครศรีธรรมราช เจ้าจอมปรางก็เลี้ยงดูธิดาทั้ง 2 ด้วยความทะนุถนอม

**พระราชโอรส**
เมื่อพระบาทสมเด็จพระพุทธยอดฟ้าจุฬาโลกมหาราช เสด็จขึ้นเถลิงถวัลย์ราชสมบัติ พระมหาอุปราช (พัฒน์) ได้รับการแต่งตั้งเป็นเจ้าพระยานครศรีธรรมราช ท่านได้ถวายธิดาคนใหญ่เป็นพระสนมในพระบาทสมเด็จพระพุทธยอดฟ้าจุฬาโลกมหาราช และธิดาคนเล็กเป็นพระสนมในสมเด็จพระบวรราชเจ้ามหาสุรสิงหนาท เจ้าจอมมารดานุ้ยใหญ่ มีพระราชโอรสพระองค์เดียว คือ พระองค์เจ้าอรุโณทัย ต่อมาทรงได้รับพระราชทานทรงกรมเป็น กรมหมื่นศักดิพลเสพ ในสมัยรัชกาลที่ 3 ทรงได้รับพระราชทานอุปราชาภิเษกเป็น กรมพระราชวังบวรมหาศักดิพลเสพ
หลังกรมหมื่นศักดิพลเสพ ทรงได้รับพระราชทานอุปราชาภิเษกแล้ว เจ้าจอมมารดานุ้ยใหญ่ ได้ย้ายไปประทับที่พระตำหนักในพระราชวังบวร ชาวพระราชวังบวรขนานนามว่า "เจ้าคุณพระชนนี" ในพระราชหัตถเลขาพระบาทสมเด็จพระจอมเกล้าเจ้าอยู่หัวที่ทรงมีไปถึงพระองค์เจ้าปัทมราช ทรงตรัสเรียกเจ้าจอมมารดานุ้ยใหญ่ว่า "เจ้าป้าของหม่อมฉัน"

**ถึงแก่อนิจกรรม**
เจ้าจอมมารดานุ้ยใหญ่ถึงแก่อนิจกรรมเมื่อพ.ศ. 2370 พระราชทานเพลิงศพ ณ วัดสระเกศ เมื่อวันที่ 5 พฤษภาคม พ.ศ. 2370 พระบาทสมเด็จพระนั่งเกล้าเจ้าอยู่หัวทรงพระราชทานพระโกศกุดั่นน้อย เนื่องด้วยเป็นพระชนนีในกรมพระราชวังบวรสถานมงคล อัฐิเดิมเก็บไว้ที่พระราชวังบวรสถานมงคล ภายหลังจากสมเด็จพระบวรราชเจ้ามหาศักดิพลเสพสวรรคตแล้ว พระเจ้าราชวรวงศ์เธอ พระองค์เจ้าปัทมราชเชิญไปไว้ ณ วัดท่าโพธิ์วรวิหาร ร่วมกับเจ้าพระยาสุธรรมมนตรี (พัฒน์) ท่านผู้หญิงนวล และเจ้าจอมมารดานุ้ยเล็ก

**ลำดับสาแหรก**

**เชิงอรรถ**

**อ้างอิง**
2370
หมวดหมู่:พระภรรยาในรัชกาลที่ 1
หมวดหมู่:สกุล ณ นคร
หมวดหมู่:เจ้าจอมมารดา
หมวดหมู่:บุคคลจากจังหวัดนครศรีธรรมราช
หมวดหมู่:เจ้าหญิงนครศรีธรรมราช
หมวดหมู่:บุคคลในประวัติศาสตร์กรุงรัตนโกสินทร์